Groze+Larisa

= Magia ştiinţei =

REZUMAT

Ideea de bază în alegerea acestei teme a fost aceea de a pune în prim plan ştiinţa şi de a evidenţia rolul ei important în explicarea fenomenelor şi legilor care ne înconjoară. Ştiinţa înseamnă putere (Francis Bacon). De-a lungul timpului cel care deţinea informaţie (de orice natură ştiinţifică) avea un loc privilegiat în societate. Atitudinea faţă de ştiinţă de-a lungul timpului a suportat şi încă suportă schimbări considerabile. Cel care are informaţii/ cunoştinţe şi ştie să le manipuleze poate transforma acest atu în scopuri personale. Oamenii de ştiinţă au fost adulaţi sau blamaţi, apreciaţi sau condamnaţi pentru convingerile lor în Evul Mediu (de exemplu, problemele avute de Giordano Bruno sau Galileo Galilei pentru convingerile lor ştiinţifice revoluţionare la vremea respectivă). Astfel, împăratul bizantin Justinian a inclus în codul său de legi din anul 529 un capitol intitulat "Despre răufăcători, matematicieni şi alţii de acest fel", unde se spunea: "Arta matematicii - cea mai demnă de condamnat - este cu desăvârşire interzisă". Împăratul Teodosie I (379 - 395) a dat o lege care spunea "Nimeni să nu se sfătuiască cu vreun ghicitor sau matematician ". Insă, uneori oamenii de ştiinţă, fie ei chimişti - alchimisti, filosofi, matematicieni, astrologi au avut un rol privilegiat în istorie, fiind de multe ori sfătuitori ai conducătorilor vremii. Cei care nu înţelegeau ştiinţa îi considerau pe "manipulatorii de ştiinţă" drept magicieni (de exemplu, legenda lui Merlin, alchimiştii care căutau reţeta nemuririi sau modalităţi de a obţine aurul). Dar cu toate acestea, ei nu aveau decât puterea cunoaşterii!. În prezent, experimente ştiinţifice controversate împart opinia publică în pro şi contra ştiinţă, de exemplu, experimentul CERN (acronim folosit pentru a desemna Laboratorul European pentru Fizica Particulelor Elementare, păstrat de la vechea denumire în limba franceză, Conseil Européen pour la Recherche Nucléaire). Acest proiect complex lansat în 1952 reuneşte peste 20 de state, are rolul de a furniza particule elementare accelerate şi alte tipuri de infrastructuri necesare fizicii particulelor de energii înalte, cu scopul de a recrea condiţiile existente în momentele imediat următoare creării Universului. Cercetătorii îşi propun ca informaţiile rezultate din acest experiment să schimbe cunoştinţele pe care le avem în momentul de faţă despre univers. ﻿**LEGATURI UTILE**

STIINTA